นอกจากไก่ทอดเที่ยงคืน ใกล้ๆ กันก็มีร้านข้าวเหนียวอร่อยๆ ที่อยากแนะนำอีกร้านหนึ่งค่ะ
เนตรดวงดาวเป็นร้านที่เปิดขายตั้งแต่ช่วงเย็นจนถึงรอบดึก สำหรับใครชอบกินมื้อดึกหรือหาอะไรกินรองท้องหลังจากปาร์ตี้อันหนักหน่วงก่อนกลับบ้านน่าจะรู้จักกันดี 
เมนูที่ขออนุญาตแนะนำว่าห้ามพลาดก็คือ ไส้ทอดกรอบ กรอบกร๊วบจริงๆ ยิ่งกินกับข้าวเหนียวร้อนๆ ยิ่งอร่อยได้อรรถรส นอกจากนี้ก็มีเมนูทั่วไปอย่างต้มแซ่บ ส้มตำ ไก่ทอด ไข่ต้มยางมะตูม น้ำพริกผักลวก แหนมหมกไข่ ฯลฯ 
บรรยากาศในร้านก็จะออกไปทางวุ่นวายนิดหนึ่งนะคะ พนักงานและเจ้าของร้านจะโหวกเหวกโวยวายตามสไตล์ เราก็เพลิดเพลินอาหารบนโต๊ะของเราไปเนาะ ไม่ต้องสนใจใคร (ฮ่าๆ)
 